**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԸ ԱՃՈՒՐԴ-ՎԱՃԱՌՔՈՎ ՕՏԱՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 21-րդ կետի, ՀՀ հողային օրենսգրքի 3-րդ հոդվածի 2-րդ կետի, 57-րդ հոդվածի 2-րդ մասի և 67-րդ հոդվածի, ՀՀ կառավարության 12.04.2001թ. N-286 որոշմամբ հաստատված «Պետական և համայնքային սեփականություն հանդիսացող հողամասերի տրամադրման կարգ»-ի 5-րդ գլխի և հիշյալ որոշման 3-րդ կետի «ա» ենթակետի կարգավորումների համատեքստում, հիմք ընդունելով «Այ էքսպերտ» ՍՊԸ-ի կողմից տրված թիվ 274, «Ռոյալ Քոնսալթ» ՍՊԸ-ի կողմից տրված թիվ 153/1, «Էքվիլիբրիում» ՍՊԸ-ի կողմից տրված գնահատման հաշվետվությունները և համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է համայնքի սեփականություն հանդիսացող հողամասերը աճուրդ-վաճառքով օտարել, համայնքի բյուջեի եկամուտները ավելացնելու նպատակով։

Ելնելով վերոգրյալից, համայնքի ավագանու քննարկմանն է ներկայացվում համայնքի սեփականություն հանդիսացող հողամասերը աճուրդ-վաճառքով օտարելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների ավելացում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է բյուջեի եկամուտների ավելացում, համայնքում ներդրումների իրականացում և աշխատատեղերի ստեղծում։